open-index/open-wikipedia-markdown huggingface dataset:
Μαρουά

Η **Μαρουά** (*Maroua*) είναι πόλη του Καμερούν, διοικητικό κέντρο της Άνω Βόρειας περιφέρειας. Η πόλη εκτείνεται κατά μήκος των όχθεων των ποταμών Φερνγκό και Καλιαό, στους πρόποδες του όρους Μανταρά.

Η πόλη είχε 201.371 κατοίκους στην απογραφή του 2005 και είναι κέντρο της βιομηχανίας βαμβακιού. Έχει επίσης Πανεπιστήμιο, αεροδρόμιο που βρίσκεται κοντά στην πόλη Σαλάκ, ένα γεωργικό σχολείο και εθνογραφικό μουσείο. Στο βόρειο τμήμα της πόλης βρίσκεται το περίφημο Εθνικό Πάρκο Waza. Στα νότια είναι μια μεγάλη στρατιωτική βάση ενώ το Όρος Μαρουά δεσπόζει στον ορίζοντα της πόλης. Η κυρίαρχη θρησκεία είναι το Ισλάμ. 

## Ιστορία
Η Διακήρυξη της Μαρουά, μια συμφωνία για τα θαλάσσια σύνορα μεταξύ Νιγηρίας και Καμερούν, υπεγράφη στη Μαρουά την 1η Ιουνίου 1975.

Το 2013 εκδηλώθηκε η ασθένεια της ελονοσίας, με περισσότερες από 10.000 ασθενείς να αναφέρονται στην πόλη της Μαρουά.

Στις 4 Απριλίου 2014 δύο Ιταλοί ιερείς και μια Καναδή καλόγρια απάχθηκαν από την ενορία της Μαρουά, στο χωριό Τσερέ. Τον Ιούνιο του 2014, στρατιωτική επιδρομή στην κεντρική αγορά οδήγησε σε 40 συλλήψεις υπόπτων της Μπόκο Χαράμ,

## Κλίμα
Το κλίμα είναι ζεστό και ξηρό κατά το μεγαλύτερο μέρος του έτους.

## Παραπομπές


Κατηγορία:Πόλεις του Καμερούν
Wall Street (ταινία, 1987)

Το ***Wall Street*** (ελληνικά: *Γουόλ Στριτ*) είναι 
αμερικανική δραματική ταινία σε σκηνοθεσία Όλιβερ Στόουν, ο οποίος συνέγραψε το σενάριο με τον Στάνλεϊ Γουεΐσερ.  Πρωταγωνιστούν οι Μάικλ Ντάγκλας, Τσάρλι Σιν, Ντάριλ Χάνα και Μάρτιν Σιν. Το κεντρικό θέμα της ταινίας είναι σχετικά με το πόσο υψηλά μπορεί να φτάσει ένας χρηματιστής, καθώς και το ότι είναι πρόθυμος να ανέβει τόσο υψηλά με κάθε τρόπο, ακόμα και δια μέσω της παρανομίας.

Η ταινία κυκλοφόρησε στους κινηματογράφους των ΗΠΑ στις 11 Δεκεμβρίου του 1987. Έλαβε κυρίως θετικές κριτικές και κέρδισε ένα Βραβείο Όσκαρ, αυτό του Α' Ανδρικού Ρόλου (Μάικλ Ντάγκλας), καθώς και μια Χρυσή Σφαίρα. Η ταινία αυτή είχε σημαντικό αντίκτυπο και στην ίδια την Γούολ Στρητ, αφού έγινε ακόμα πιο διάσημη σε σύγκριση με πριν.

## Περίληψη
Ο Μπούντ Φοξ είναι ένας χρηματιστής που δουλεύει στη Γουόλ Στριτ και θαυμάζει πάρα πολύ τον συνάδελφό του,τον Γκόρντον Γκέκο. Γρήγορα όμως θα αλλάξει γνώμη για αυτόν όταν θα ανακαλύψει την άλλη του πλευρά καθώς και που είναι ικανός να φθάσει.

## Διανομή ρόλων
*Μάικλ Ντάγκλας - *Γκόρντον Γκέκο*
*Τσάρλι Σιν - *Μπούντ Φοξ*
*Ντάριλ Χάνα - *Ντάριελ Τεΐλορ*
*Μάρτιν Σιν - *Καρλ Φοξ*
*Τέρενς Σταμπ - *Σερ Λάρυ Γουαΐλντμαν*
*Τζέιμς Σπέιντερ - *Τζον Γουέλς*
*Σον Γιανγκ - *Κέιτ Γκέκο*

## Υποδοχή
### Κριτικές
 
Η ταινία έχει βαθμολογία 78% στο Rotten Tomatoes με βάση 64 κριτικές. Η γενική άποψη αναφέρει: «Με τη Wall Street, ο Όλιβερ Στόουν παραδίδει μια απότομη αλλά αποτελεσματική -και πλήρως ερμηνευμένη- ιεραρχία ενάντια στην λατρεία της απληστίας της εποχής της ως μέσο για την επίτευξη του σκοπού της». Στο Metacritic έχει βαθμολογία 56 στα 100 από 16 κριτικές, υποδεικνύοντας «μικτές ή μέτριες κριτικές».Το κοινό που συμμετείχε σε δημοσκόπηση του CinemaScore έδωσε στην ταινία έναν μέσο βαθμό «Β» σε κλίμακα από A+ έως F.

### Βραβεία και Υποψηφιότητες

## Παραπομπές


## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1980
Κατηγορία:Ταινίες παραγωγής 20th Century Fox
Κατηγορία:Ταινίες του 1987
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Ταινίες γυρισμένες στη Γιούτα
Κατηγορία:Ταινίες σε σενάριο Όλιβερ Στόουν
Κατηγορία:Ταινίες σε σκηνοθεσία Όλιβερ Στόουν
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στη Νέα Υόρκη
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Τάνια Ιακωβίδου

Η **Τάνια** (Παναγιώτα) **Ιακωβίδου** είναι Ελληνίδα δημοσιογράφος, Ιστορικός - Πολιτισμιολόγος και Πολιτικός.

## Βιογραφικά στοιχεία

Γεννήθηκε στις 13 Αυγούστου 1971 στην Αθήνα. Μέχρι το 2004 ζούσε στην Καισαριανή, όπου μένουν οι γονείς της. Έχει παρουσιάσει τηλεοπτικές και ραδιοφωνικές εκπομπές σε ιδιωτικούς και δημόσιους σταθμούς. Έχει αρθρογραφήσει ως πολιτικός συντάκτης και έχει συμμετάσχει σε εκπομπές με κοινωνικά θέματα, ως παρουσιάστρια, ως ρεπόρτερ και αρχισυντάκτης.

Έχει σπουδάσει Δημοσιογραφία στο Κολέγιο Δημοσιογραφικών Σπουδών. Είναι Πτυχιούχος του Τμήματος Ευρωπαϊκού Πολιτισμού από το Ελληνικό Ανοιχτό Πανεπιστήμιο. Μεταπτυχιακές σπουδές από το Πανεπιστήμιο Αθηνών στα Ανθρώπινα Δικαιώματα και στο Ευρωπαϊκό Δίκαιο του Ανοιχτού Πανεπιστημίου Κύπρου.

Στις Βουλευτικές Εκλογές του 2007 και 2009 ήταν Υποψήφια Βουλευτής Β΄ Αθηνών με το ψηφοδέλτιο του ΛΑΟΣ.

Στις 21 Μαΐου 2012, ανακοίνωσε την αποχώρησή της από το Κόμμα του Λαϊκού Ορθόδοξου Συναγερμού για να συστρατευθεί με την Νέα Δημοκρατία. Η αποχώρησή της ήταν αποτέλεσμα της επιθυμίας του Γιώργου Καρατζαφέρη να μην συνεργαστεί με την Ν.Δ. και το κόμμα του να κατέβει αυτόνομα στις Εθνικές Εκλογές του Ιουνίου.

Στις 13 Ιουνίου 2012 ορίστηκε αναπληρώτρια Γραμματέας Κοινωνικής Συνοχής και Αλληλεγγύης της Νέας Δημοκρατίας, με απόφαση του προέδρου του κόμματος Αντώνη Σαμαρά. Είναι Μέλος της Πολιτικής Επιτροπής της Νέας Δημοκρατίας.

Το 2013 ορίστηκε Ειδική Σύμβουλος στην Γενική Γραμματεία Ανθρωπίνων Δικαιωμάτων του Υπουργείου Δικαιοσύνης. Διετέλεσε Πρόεδρος του Εθνικού Κέντρου Κοινωνικής Αλληλεγγύης.

Στις 28 Μαρτίου του 2014 ορκίστηκε Βουλευτής Β΄ Αθηνών με το κόμμα της Νέας Δημοκρατίας, αντικαθιστώντας τον παραιτηθέντα Άρη Σπηλιωτόπουλο.

Ως Βουλευτής συμμετέχει στην α) Διαρκής Επιτροπή Εθνικής Άμυνας και Εξωτερικών Υποθέσεων β) Επιτροπή Εξοπλιστικών Προγραμμάτων και Συμβάσεων γ) Επιτροπή για την Παρακολούθηση του Συστήματος Κοινωνικής Ασφάλισης.

Στις Βουλευτικές Εκλογές του Ιανουαρίου 2015 και του Σεπτεμβρίου 2015 ήταν Υποψήφια Βουλευτής Β΄ Αθηνών με το ψηφοδέλτιο της Νέας Δημοκρατίας χωρίς να καταφέρει να εκλεγεί.

Ομιλει την Αγγλική, Γερμανική, Ιταλική και Γαλλική Γλώσσα. Είναι παντρεμένη με τον εκπαιδευτικό Θεόκλητο Τσιφουτίδη.

Είναι Μέλος της Ένωσης Συντακτών Ημερησίων Εφημερίδων Αθηνών.

Το 2010, απονεμήθηκε στην Τάνια Ιακωβίδου το Βραβείο προσφοράς από την "Lions" και το 2011 Βραβείο προσφοράς από Μ.Κ.Ο. "Κοινωνική Στήριξη" για την πολύπλευρη προσφορά της.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Αθηνών
Κατηγορία:Ελληνίδες δημοσιογράφοι
Κατηγορία:Δημοσιογράφοι στο ραδιόφωνο
Άλεξ Λάιφσον

Ο **Άλεξ Λάιφσον** (*Alex Lifeson*, 27 Αυγούστου 1953) είναι Καναδός κιθαρίστας, γνωστός ως μέλος του progressive rock συγκροτήματος Rush. 

Οι αναγνώστες του περιοδικού "Guitar World" τον έχουν αναδείξει τρίτο καλύτερο κιθαρίστα όλων των εποχών,  ενώ το "Rolling Stone" τον έχει τοποθετήσει στην 98η θέση της λίστας του με τους εκατό καλύτερους κιθαρίστες.

## Βιογραφία
Ο Λάιφσον γεννήθηκε τον Αύγουστο του 1953 στο Φέρνι του Καναδά, από Γιουγκοσλάβους μετανάστες. Μεγάλωσε στο Τορόντο και πήρε την πρώτη του κιθάρα σαν δώρο Χριστουγέννων, σε ηλικία 13 ετών. Λίγο αργότερα, ήλθε σε επαφή με την ροκ μουσική και καλλιτέχνες όπως ο Τζίμι Χέντριξ, ο Έρικ Κλάπτον, κ.α. και αποφάσισε να σχηματίσει το πρώτο του συγκρότημα.

Ξεκίνησαν να κάνουν πρόβες μαζί με το ντράμερ Τζον Ράτσεϊ και στα τέλη της δεκαετίας του '60, ο μπασίστας και τραγουδιστής Τζέντι Λι εντάχθηκε στο σχήμα, το οποίο έπαιζε διασκευές σε κομμάτια των Cream, Led Zeppelin και The Who. Το συγκρότημα ονομάστηκε Rush και ξεκίνησε να γράφει τα δικά του τραγούδια, επηρεασμένο φανερά από τον ήχο των Led Zeppelin. Το 1974, ηχογράφησαν το ομώνυμο ντεμπούτο τους, μετά την κυκλοφορία του οποίου ο Ράτσεϊ αποχώρησε δίνοντας την θέση του στον Νιλ Πιρτ.

left|thumb|220px|Ο Λάιφσον μαζί με τον Λι σε συναυλία του 2004 στην Ιταλία
Οι Rush γνώρισαν μεγάλη επιτυχία με τον τέταρτο τους δίσκο, "*[[2112 (άλμπουμ)|2112]]*", ο οποίος τους καθιέρωσε ως ένα από τα σημαντικότερα συγκροτήματα του progressive rock στον κόσμο. Ακολούθησε μία σειρά ιδιαίτερα επιτυχημένων άλμπουμ, όπως τα "*[[A Farewell to Kings]]*" (1977), "*[[Hemispheres]]*" (1978), "*[[Permanent Waves]]*" (1980) και "*[[Moving Pictures]]*" (1981), πριν το συγκρότημα συνεχίσει κατά την δεκαετία του '80 με μεγάλη εμπορική επιτυχία, αλλά αλλάζοντας τον ήχο τους, με την κιθάρα του Λάιφσον να παραμερίζεται λόγω της έντονης χρήσης συνθεσάιζερ και πειραματικών ήχων. Η επιστροφή στον hard rock ήχο πραγματοποιήθηκε το 1993 με την κυκλοφορία του "*[[Counterparts]]*", όπου ο Λάιφσον επέστρεψε σε πρωταγωνιστικό ρόλο μέσα στο συγκρότημα.

Στα μέσα της δεκαετίας του '90, ο κιθαρίστας δημιούργησε το πρότζεκτ Victor κυκλοφορώντας το ομώνυμο άλμπουμ τους τον Ιανουάριο του 1996. Στον δίσκο συμμετείχαν διακεκριμένοι ροκ μουσικοί ως γκεστ, όπως ο μπασίστας των Primus, Λες Κλέιπουλ και ο τραγουδιστής Έντουιν των I Mother Earth.

Παράλληλα με τις ζωντανές εμφανίσεις και τις ηχογραφήσεις των Rush, ο Λάιφσον έχει συμμετάσχει σε δίσκους των Platinum Blonde, Tom Cochrane, Porcupine Tree, κ.α..

Σαν ηθοποιός, πραγματοποίησε την πρώτη του εμφάνιση στην τηλεόραση στο ντοκιμαντέρ "*Come on Children*", το 1972. Το 2003 συμμετείχε στην κωμωδία "*Trailer Park Boys*" παίζοντας μια κωμική εκδοχή του εαυτού του, ενώ συμμετείχε και στα δύο sequel της συγκεκριμένης ταινίας. Επίσης, εμφανίστηκε μαζί με τους Rush στην ταινία "*I Love You, Man*", του 2009.

## Δισκογραφία

## Παραπομπές


## Πηγές

* Alex Lifeson | Biography | AllMusic
* Rush Biography | Rolling Stone 
* Alex Lifeson - Encyclopaedia Metallum: The Metal Archives
* Alex Lifeson | Credits | AllMusic

Κατηγορία:Καναδοί κιθαρίστες
Κατηγορία:Αξιωματικοί του Τάγματος του Καναδά
Κατηγορία:Ροκ μουσικοί
Άουγκουστ Κοπφ

Ο **Άουγκουστ Κοπφ** (, 5 Φεβρουαρίου 1882 – 25 Απριλίου 1960) ήταν Γερμανός αστρονόμος. Ανακάλυψε 68 αστεροειδείς, όλους στο μικρό σχετικώς χρονικό διάστημα από το 1904 έως το 1909, με εξαίρεση τον 692 Ιπποδάμεια, που ανακαλύφθηκε από κοινού με τον Μαξ Βολφ στις 5 Νοεμβρίου 1901. Μερικοί κομήτες ανακαλύφθηκαν επίσης από τον Κοπφ.

Ο Κοπφ ήταν γιος υδραυλικού και γεννήθηκε στη Χαϊδελβέργη, στο Πανεπιστήμιο της οποίας σπούδασε μαθηματικά, φυσική και αστρονομία, παίρνοντας το διδακτορικό του το 1906 με τίτλο της διδακτορικής διατριβής του *Über die Nebel der Nova Persei* (= «Επί του νεφελώματος του Καινοφανούς του Περσέως»). Το 1907 ο Κοπφ έγινε λέκτορας και το 1912 καθηγητής στο Πανεπιστήμιο της Χαϊδελβέργης, αλλά το 1924 ανέλαβε θέση καθηγητή της θεωρητικής αστρονομίας στο Πανεπιστήμιο Χούμπολτ του Βερολίνου και ταυτοχρόνως τη θέση του διευθυντή του Ινστιτούτου Αστρονομικών Υπολογισμών. Επίσης, ο Κοπφ εκλέχθηκε μέλος της Πρωσικής Ακαδημίας Επιστημών.

Ο πρώτος αστεροειδής που ανακαλύφθηκε μόνο από τον Κοπφ ήταν ο 542 Σουζάνα, στις 15 Αυγούστου 1904, και ο τελευταίος ο 693 Ζερμπινέττα, στις 21 Σεπτεμβρίου 1909. Σημαντικές ήταν οι ανακαλύψεις από τον Κοπφ των Τρωικών αστεροειδών Πατρόκλου και Έκτορος, ενώ από τις ανακαλύψεις κομητών που πραγματοποίησε σημαντικότερες είναι αυτή του περιοδικού κομήτη 22P/Kopff και του μη-περιοδικού C/1906 E1.

## Ονομάσθηκαν προς τιμή του
* Ο αστεροειδής **[[1631 Κοπφ]]**, που ανακαλύφθηκε το 1936
* Ο κρατήρας **[[Κοπφ (κρατήρας)|Κοπφ]]** στη Σελήνη

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 20ού αιώνα
Κατηγορία:Μέλη της Πρωσικής Ακαδημίας Επιστημών
Όλιβερ Στόουν

Ο **Όλιβερ Στόουν** (αγγλ.: *William Oliver Stone*, 15 Σεπτεμβρίου 1946) είναι Αμερικανός σκηνοθέτης, σεναριογράφος και παραγωγός γνωστών ταινιών όπως το *[[Πλατούν]]* (*Platoon*), το *[[Γεννημένος την 4η Ιουλίου]]* (*Born in Fourth of July*), και το *Αλέξανδρος και Αγριότητα* (*Savages*).

Γεννήθηκε στις 15 Σεπτεμβρίου του έτους 1946, στην Νέα Υόρκη και επίσης είναι βετεράνος. Κατά την δεκαετία του ’60, εγκατέλειψε τον Πανεπιστήμιο Γέιλ, για να  κατατάχτει ως στρατιώτης στον πόλεμο του Βιετνάμ και υπηρέτησε στο αμερικανικό πεζικό το 1967-68. Στο Βιετνάμ έδειξε πολύ θάρρος, τραυματίστηκε δύο φορές και του απονεμήθηκε μπρούτζινο αστέρι ανδρείας. Αφού επέστρεψε από το Βιετνάμ, σπούδασε στην κινηματογραφική σχολή της Νέας Υόρκης.

Έχει κερδίσει δύο βραβεία Όσκαρ, 3 Χρυσές Σφαίρες και ένα βραβείο ΒΑFΤΑ. Επίσης, έχει ψηφιστεί ένας από τους καλύτερους σκηνοθέτες όλων των εποχών από το Entertainment Weekly.

Είναι παντρεμένος και έχει τρια παιδιά.

## Προσωπική Ζωή
Ο Όλιβερ Στόουν έχει παντρευτεί τρεις φορές. Την πρώτη φορά είχε παντρευτεί την Νάγουα Σάρκις στις 22 Μαΐου 1971 και χώρισαν το έτος 1977. Τότε επίσης παντρεύτηκε την  Ελίζαμπεθ Μπάρκιτ Κοξ, μια βοηθό σε παραγωγή ταινίας, στις 7 Ιουνίου 1981. Έχουν δύο γιούς, τον Σον/Αλί (γεν.το 1984) και τον Μαΐκλ Τζακ (γεν. το 1991). Ο Σον εμφανίστηκε σε κάποιες από τις ταινίες του πατέρα του, ενώ ήταν παιδί. Χώρισαν το 1993. Τώρα ο  Όλιβερ Στόουν είναι παντρεμένος με την Sun-jung Jung, και το ζευγάρι έχει μια θυγατέρα, την Τάρα (γεν.το 1995).

Το 1999, ο Στόουν συνελήφθη και βρέθηκε ένοχος για κατάχρηση αλκοόλ και ναρκωτικών και μπήκε σε πρόγραμμα απεξάρτησης από τα ναρκωτικά. Συνελήφθη ξανά την νύχτα της 27ης Μαΐου του 2005 στο Λος Άντζελες για κατοχή μιας παράνομης αγνωστοποίητης ουσίας. Στις 27 Μαΐου του 2005,συνελήφθη επειδή οδηγούσε υπο την επήρεια και κατοχή ναρκωτικών. Απελευθερώθηκε την επόμενη ημέρα με $15,000 δολάρια πρόστιμο. Τον Αύγουστο του 2005, τελικά πλήρωσε πρόστιμο $100 δολάρια.

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί ουμανιστές
Εθνική Χονγκ Κονγκ (ποδόσφαιρο ανδρών)

Η ** Εθνική Χονγκ Κονγκ (ποδοσφαίρου ανδρών**' εκπροσωπεί το Χονγκ Κονγκ στα διεθνή ποδοσφαιρικά γεγονότα όπως το Παγκόσμιο Κύπελλο Ποδοσφαίρου, το Ασιατικό Κύπελλο Εθνών Ποδοσφαίρου και το East Asian Football Championship. Η ομάδα ελέγχεται από την Ποδοσφαιρική Ομοσπονδία Χονγκ Κονγκ. 

Η ομάδα εκπροσωπούσε το Χονγκ Κονγκ στα διεθνές ποδοσφαιρικά γεγονότα πριν το 1997 που το Χονγκ Κονγκ ήταν αποικία του Ηνωμένου Βασιλείου. Μετά την παραχώρηση του Χονγκ Κονγκ στην Κίνα σαν ειδική διοικητική περιοχή το 1997, η ομάδα εξακολουθούσε να εκπροσωπεί το Χονγκ Κονγκ. Είναι ξεχωριστή ομάδα από την Εθνική Κίνας καθώς το σύνταγμα και η συμφωνία με την Κίνα προβλέπει τη δυνατότητα διαχείρισης αντιπροσωπευτικής ομάδας στις διεθνείς, αθλητικές διοργανώσεις.

## Ιστορία
Η Εθνική Χονγκ Κονγκ έδωσε τον πρώτο αγώνα της μετά το Β΄ Παγκόσμιο Πόλεμο το 1949, εναντίον της Εθνικής Νότιας Κορέας. Η πρώτη νίκη ήρθε το 1953 όταν κέρδισε την ίδια ομάδα με 4-0. 

Είχε προκριθεί στις 3 από τις 4 πρώτες εκδοχές του Ασιατικού Κυπέλλου, στις οποίες περιλαμβάνεται και μια τρίτη θέση το 1956 όταν το Χονγκ Κονγκ ήταν διοργανωτής. 

## Εξωτερικοί σύνδεσμοι
* Team news on the HKFA website
* Hong Kong Football  – (English version)
* RSSSF Archive
* Results and list of matches on FIFA.com 
* http://bankotahminler.org/hong-kong-yemen Information about Asia Soccer matches

Κατηγορία:Ποδόσφαιρο στο Χονγκ Κονγκ
Χονγκ Κονγκ
720p

Το **720p** (γνωστό και ως **HD**) είναι μια προοδευτική μορφή σήματος HDTV με 720 οριζόντιες γραμμές και μια αναλογία διαστάσεων (AR) 16:9 (1.78:1). Όλα τα μεγάλα πρότυπα μετάδοση υψηλής ευκρίνειας (όπως SMPTE 292m) περιλαμβάνουν μια μορφή 720p η οποία έχει ανάλυση 1280x720. Ωστόσο, υπάρχουν και άλλες μορφές, συμπεριλαμβανομένων των HDV Αναπαραγωγή και AVCHD για βιντεοκάμερες, τα οποία χρησιμοποιούν 720p εικόνες με την τυπική ανάλυση HDTV.

Ο αριθμός 720 σημαίνει για τα 720 οριζόντιες γραμμές σάρωσης ανάλυση οθόνης εικόνας (γνωστή επίσης ως 720 pixels κατακόρυφης ανάλυσης), ενώ το γράμμα P είναι η προοδευτική σάρωση. Όταν μεταδίδονται σε 60 καρέ ανά δευτερόλεπτο, διαθέτει 720p τη μεγαλύτερη χρονική (κίνηση) δυνατή ανάλυση σύμφωνα με τα πρότυπα ATSC και DVB. Ο όρος προϋποθέτει μια ευρεία αναλογία διαστάσεων 16:9, υποδηλώνοντας έτσι μια ανάλυση 1280 × 720 pixel (0,9 megapixels).

Το 720i (720 γραμμές) είναι ένας λανθασμένος όρος που βρίσκεται σε πολυάριθμες πηγές και δημοσιεύσεις. Συνήθως, αυτό είναι ένα τυπογραφικό λάθος στο οποίο ο συγγραφέας αναφέρεται στη μορφή 720p HDTV. Ωστόσο, σε ορισμένες περιπτώσεις, εσφαλμένα παρουσιάζεται ως μια πραγματική εναλλακτική μορφή του 720p.

## Σύγκριση με το 1080i
Η προοδευτική σάρωση περιορίζει την ανάγκη να αποτραπεί το τρεμόπαιγμα από την ομαλοποίηση με ενιαία υψηλή αντίθεση στης οριζόντιες γραμμές. Διευκολύνει την εκτέλεσή υψηλής ποιότητας μετατροπής 50↔60&nbsp;Hz σε ποιο ομαλή γρήγορη κίνηση τα βιντεοκλίπ με προοδευτικά σάρωση βίντεο.

Μια τυπική ανάλυση στα 720p60 (720p στα 60&nbsp;Hz) το βίντεο έχει πλεονέκτημα έναντι του 480i και του 1080i60 (29,97/30καρέ/s, 59,94/s στα 60&nbsp;Hz) επειδή μειώνει τον αριθμό συγκριτικά σε 3:2, γιατί τα αντικείμενα εισάγονται κατά τη διάρκεια της μεταφοράς από 24 καρέ το δευτερόλεπτο  στην ταινία. Ωστόσο η ανάλυσης του 576i και του 1080i50 (25καρέ/s στα 50&nbsp;Hz), τα οποία είναι κοινά στην Ευρώπη, και γενικά δεν χάνουν την ποιότητα τους σε γρήγορες σκηνές(π.χ. σκηνές δράσεις, ποδόσφαιρο κλπ) απλά παίζουν στα 25 καρέ και η ποιότητα του ήχου διορθώθηκε από 25 στα 24ths. Ως αποτέλεσμα το 720p60 χρησιμοποιείται για τις αμερικανικές εκπομπές, ενώ οι ευρωπαϊκές εκπομπές HD συχνά χρησιμοποιούν το 1080i50 (25 καρέ/s,50&nbsp;Hz), με οριζόντια ανάλυση 1920 ή 1440, ανάλογα με τους περιορισμούς του εύρους ζώνης. Ωστόσο, ορισμένοι ευρωπαϊκοί ραδιοτηλεοπτικοί φορείς χρησιμοποιούν τη μορφή 720p50, όπως τα γερμανικά τηλεοπτικά κανάλια ARD και ZDF, της φλαμανδικής Broadcasting Company (VRT) στο Βέλγιο, το νορβηγικό Broadcasting Corporation (NRK) και της Ισπανικής Ραδιοφωνικής Τηλεόρασης (TVE HD), το Arte, και το δίγλωσσο Γάλλο-γερμανικό κανάλι που προβάλετε σε συνεργασία με την ARD, ZDF και την France Télévisions, με εκπομπές στη γερμανική γλώσσα στα 720p50 αλλά και στα γαλλικά στα 1080i50.

## Δείτε επίσης
* 4320p, 2160p, 1080p, 1080i, 720p, 576p, 576i, 480p, 480i, 360p, 240p
* High-definition television (HDTV)
## Παραπομπές


## Εξωτερικοί σύνδεσμοι
* EBU Technical paper on HDTV formats

Κατηγορία:Ορολογία τηλεόρασης
Κατηγορία:Πρότυπα διαμόρφωσης εικόνας
Ρωσική Εκκλησία του Μπιαρίτς

Η **Ρωσική Εκκλησία** ή **Εκκλησία Αγίου Αλεξάνδρου Νιέφσκι και της Προστασίας της Μητέρας του Θεού** είναι ρώσικη ορθόδοξη εκκλησία η οποία βρίσκεται επί της *avenue de l'Impératrice*, στην κοινότητα του Μπιαρίτς, στον γαλλικό νομό των Ατλαντικών Πυρηναίων.

## Ιστορία
Η απόφαση για την ανέγερση ορθόδοξης εκκλησίας για την κοινότητα των Ρώσων που είχαν ως συνήθειο να χρησιμοποιούν ως θέρετρο το Μπιαρίτς ελήφθη το 1879. Οι λειτουργικές τελετές λάμβαναν χώρα μέχρι τότε σε ένα σαλόνι της *[[Hôtel du Palais|Villa Eugénie]]*, πρώην θερινού ανακτόρου της αυτοκράτειρας Ευγενίας. Τα μέλη της ρωσικής αυτοκρατορικής οικογένειας λάμβαναν μέρος, ανάμεσά τους και η αυτοκράτειρα Μαρία Φεντόροβνα, σύζυγος του Αλέξανδρου Γ΄ η οποία αρεσκόταν στο να περνά τις διακοπές της στη Βασκική Ακτή. Μία επιτροπή συστάθηκε τελικώς το 1889, όταν η *Villa Eugénie* μετατράπηκε σε ξενοδοχείο και ο, καταγόμενος από την Αγία Πετρούπολη, αρχιτέκτονας Νικολάι Νικόνοφ (1849-1918) πρότεινε συγκεκριμένο αρχιτεκτονικό σχέδιο. Ο θεμέλιος λίθος ευλογήθηκε την 1η (13) Οκτωβρίου 1890 και η εκκλησία άρχισε να χτίζεται με γοργούς ρυθμούς: αφιερώθηκε στις 13 (25) Σεπτεμβρίου 1892, παρουσία του Ρώσου πρέσβη στη Γαλλία, του Βαρώνου του Μόρενχαϊμ και του Δούκα του Λέχτενμπεργκ, ξαδέρφου του Αυτοκράτορα. Αρχικά εξυπηρετούνταν από τον κλήρο της ρωσικής εκκλησίας του Πω.

thumb|left|Άποψη του εσωτερικού της εκκλησίας.
Μετά την Οκτωβριανή Επανάσταση, η εκκλησία υπάγεται στην Αρχιεπισκοπή Ρωσικών Ορθόδοξων Εκκλησιών Δυτικής Ευρώπης (Ρωσική Εξαρχία), η οποία βρίσκεται υπό το Πατριαρχείο Κωνσταντινουπόλεως από το 1931. Όταν ο ιερέας που λειτουργούσε στην εκκλησία θέλησε να τη μεταθέσει υπό το Πατριαρχείο Μόσχας τον Δεκέμβριο του 2004, η κοινότητα, έχοντας τη στήριξη της διακονίας, κατέθεσε έφεση κατά της απόφασης αυτής στα δικαστήρια, τα οποία επικύρωσαν την υπαγωγή της στην Αρχιεπισκοπή Ρωσικών Ορθόδοξων Εκκλησιών Δυτικής Ευρώπης (απόφαση της 12ης Δεκεμβρίου 2005 του πολυμελούς πρωτοδικείου της Μπαγιόν, η οποία επικυρώθηκε στις 12 Φεβρουαρίου 2006 από το Εφετείο του Πω).

## Παραπομπές


## Εξωτερικοί σύνδεσμοι
* 
*  

Μπιαριτζ, Ρωσικη Εκκλησια
Κατηγορία:Εκκλησίες στη Γαλλία
Νταράκ

Η ονομασία **Νταράκ** χρησιμοποιείται για τις παρακάτω πόλεις κι οικισμούς :

* Νταράκ, πόλη του Καμερούν
* Χωριό του Καμερούν στη Λίμνη Τσαντ
* Νταράκ, πόλη του Ιράν
Μπαφουσάμ

Η **Μπαφουσάμ** (*[[αγγλικά]] : Bafoussam*) είναι πόλη του Καμερούν πρωτεύουσα της Δυτικής Περιφέρειας στα όρη Μπαμπούτος. Η πόλη είχε πληθυσμό 239.287 κατοίκους σύμφωνα με την απογραφή του 2005 κι είναι το εμπορικό κέντρο της περιοχής. Οι κύριες ασχολίες των κατοίκων είναι η καλλιέργεια καφέ , καπνού και τσάι. Στη πόλη υπάρχουν εγοστάσιο επεξεργασίας καφέ και ζυθοποιία. Η Μπαφουσάμ είναι η κύρια πόλη της φυλής Μπαμιλέκε όπου μιλούν τη γλώσσα Μπαμιλέκε, και εδώ βρίσκεται το σπίτι κι αρχηγείο του αρχηγού της φυλής. 

Η Μπαφουσάμ έχει δύο κύριες αγορές, αρκετά ιντερνέτ καφέ, εστιατόρια, σούπερ μάρκετ και έναν κινηματογράφο. Επίσης πολλά κέντρα νυχτερινής διασκέδασης στην περιοχή που ονομάζεται Άκουα. Η Άκουα διαθέτει πολλά μπαρ, καταστήματα και ένα συναυλιακό χώρο, μαζί με τους συνήθεις προμηθευτές σόγιας (ψητά σουβλάκια κρέατος), ψητό ψάρι και άλλα τρόφιμα.

## Παραπομπές


## Αναφορές
* Keh Ngouong Fussep : La constitution de Bafoussam

Κατηγορία:Πόλεις του Καμερούν
Νταράκ (Καμερούν)

Η **Νταράκ** (*[[αγγλικά]] : Darak*) είναι πόλη του Καμερούν στην Ανατολική περιφέρεια της χώρας κοντά στη πόλη Μπερτουά. Η πλειοψηφία των κατοίκων είναι κυρίως μουσουλμάνοι. Η πόλη δεν πρέπει να συγχέεται με το χωριό Νταράκ στη Λίμνη Τσαντ.

## Παραπομπές


Κατηγορία:Πόλεις του Καμερούν
Βουλευτικές εκλογές στο Μπενίν 2007

**Βουλευτικές εκλογές** διεξήχθησαν στο Μπενίν στις 31 Μαρτίου 2007, με αρχικό προγραμματισμό να διενεργηθούν στις 25 Μαρτίου. Οι εκλογές έγιναν πιο μετά λόγω οργανωτικών δυσκολιών. Έλαβαν μέρος 26 πολιτικά κόμματα και 2.158 υποψήφιοι διεκδίκησαν 83 έδρες στην Εθνοσυνέλευση. Ο αριθμός των εκλογικών περιφερειών ήταν 24 και των εκλογικών τμημάτων 17.487.

Το μεγαλύτερο κόμμα μετά τις εκλογές έγιναν οι Δυνάμεις Cowry για το Μπενίν που ξεπροβάλλει, που κέρδισαν τις 35 από τις συνολικά 83 έδρες. Η συμμετοχή υπολογίζεται σε 58,69%. Η Εθνοσυνέλευση εγκαινιάστηκε με την νέα της σύνθεση στις 23 Απριλίου.

## Αποτελέσματα

## Παραπομπές


Κατηγορία:Εκλογές στο Μπενίν
Μπενιν
Οπτικό κυστίδιο

Το **οπτικό κυστίδιο** είναι δομή του εμβρύου από την οποία προκύπτει το μάτι. Κατά την εμβρυακή ανάπτυξη του οφθαλμού, το έξω τοίχωμα των οπτικών κυστιδίων γίνεται πιο μεγάλο και σχηματίζει μια εσωλκή. Έτσι δημιουργείται ένας δίσκος, ο λεγόμενος οπτικός δίσκος, ο οποίος αποτελείται από δύο στρώματα κυττάρων. Αυτά τα δύο στρώματα ενώνονται μεταξύ τους στο χείλος του δίσκου και στη συνέχεια υπερκαλύπτουν τον φακό και φθάνουν μέχρι εκεί που στο μέλλον θα σχηματιστεί η ίριδα.

Ο εμβρυολογικός οπτικός δίσκος είναι το μέρος του διεγκεφάλου το οποίο θα εξελιχθεί στον αμφιβληστροειδή.

Κατηγορία:Μάτι
Αρίστανδρος

Ο **Αρίστανδρος** επίσης **Αρίστανδρος ο Τελμησσεύς** ήταν μάντης της αρχαιότητας. Ακολούθησε την εκστρατεία του Αλεξάνδρου κατά των Περσών. Γεννήθηκε περί το 380 π.Χ., στη μικρασιατική Τελμησσό της Λυκίας, κοντά στα σύνορα με την Καρία. Ήδη στην αυλή του Φιλίππου το 357/6, ερμήνευσε ορθά ένα όνειρο για την εγκυμοσύνη της Ολυμπιάδας. Παρά το γεγονός ότι σήμερα ορισμένα περιστατικά για τη ζωή του δίπλα στον Αλέξανδρο θεωρούνται μυθεύματα, ο Αρίστανδρος ήταν μορφή που ασκούσε επιρροή κατά τις εκστρατείες του Αλεξάνδρου.

## Κείμενα
Κείμενα του Αρίστανδρου μαρτυρούνται από τον Πλίνιο, τον Αρτεμίδωρο, Ωριγένη. Είναι πιθανό πως τα έργα που τού αποδίδονται είναι προϊόντα μιας Αριστανδρικής σχολής μάντεων, καθώς η πατρίδα του Αρίστανδρου, η Τελμησσός της Λυκίας ήταν παροιμιώδης για την αγάπη της στους μάντεις.

## Σημειώσεις - παραπομπές


## Σχετική βιβλιογραφία
*Berve, Helmut. *Das Alexanderreich auf prosopographischer Grundlage*, no. 117.
*F.L. Gattinoni, "L’indovino Aristandro e l’eredità dei Telmessii", in M. Sordi (ed.), *La profezia nel mondo antico* (Milan 1993), 123-38. ISBN 88-343-0355-5.
*Grunewalt, William Steven. "A Macedonian Mantis", *AncW* 5 (1982).
*Heckel, Waldemar. *Who's Who in the Age of Alexander the Great: Prosopography of Alexander's Empire*. Blackwell Publishing, 2006. ISBN 1-4051-1210-7
*King, Carole J. *Alexander and Divination: Dreams, Omens, and Aristander of Telmessus in the Alexander Historians*. Unpublished Ph.D. thesis, Brown University, 2004.
*Nice, Alex. "The reputation of the mantis Aristander", *Acta Classica* 48 (2005) (in honorem Prof. J.E.A. Atkinson).
*Plezia, M. "De Aristandri vaticinio", *Eos* 59 (1971) 227-30.
*Robinson, C. A. "The Seer Aristander", *AJP* 50 (1929). 
*Spalding, Tim. "Aristander the Prophet and the Alexander Historians" (Presentation at the 1997 meeting of the Classical Association of the Middle West and South).

## Εξωτερικοί σύνδεσμοι
*Wiki Classical Dictionary: Aristander of Telmessus 
*Pothos.org: Aristander βιογραφία του Marcus Pailing

Κατηγορία:Μάντεις
Κατηγορία:Εκστρατεία του Μεγάλου Αλεξάνδρου
Κατηγορία:Μικρασιατικός Ελληνισμός
Τελμησσός

Η **Τελμησσός**, μεταγενέστερα **Αναστασιούπολις** και **Μάκρη** ήταν η μεγαλύτερη πόλη της Λυκίας, κοντά στα σύνορα της Καρίας. Ενίοτε συγχέεται με την Τελμησσό στην Καρία. Ο προστατευμένος λιμένας της Τελμησσού διαχωρίζεται από τον Κόλπο της Τελμησσού από ένα νησί.

Στον αρχαίο τόπο είναι χτισμένη σήμερα η πόλη Φετίγιε.

## Ιστορία
### Αρχαιότητα
thumb|Ο λίθινος τάφος του Αμύντα

Η Τελμησσός ήταν ανθηρή πόλη της Λυκίας, φημισμένη για τη σχολή μάντεων, την οποία συμβουλεύτηκαν, μεταξύ άλλων ο Λυδός βασιλέας Κροίσος, πριν κηρύξει πόλεμο κατά του Κύρου του Μεγάλου και ο Μέγας Αλέξανδρος, μετά την πολιορκία της Αλικαρνασσού. Σύμφωνα με τη μυθολογία πήρε το όνομά της από τον Τελμισσό, γιο του θεού Απόλλωνα. Στην πόλη υπήρχε μαντείο αφιερωμένο στον Απόλλωνα. Στα μέσα του 6ου αιώνα π.Χ. έγινε μέρος της Περσικού Βασιλείου ενώ μετά την απελευθέρωση των πόλεων των παραλίων της Μικράς Ασίας που ήταν αποτέλεσμα της ήττας των Περσών από τους Έλληνες στους Περσικούς πολέμους, εντάχθηκε στη Δηλιακή συμμαχία. Καταλήφθηκε από τον Μέγα Αλέξανδρο το 334 π.Χ..

### Βυζάντιο
thumb|Οι τάφοι χρονολογούνται στο 400 π.Χ. και ο σχεδιασμός τους αντανακλά την ξύλινη αρχιτεκτονική της Λυκίας. Αύγουστος 2011
Η Τελμησσός μετονομάστηκε σε Αναστασιούπολη τον 8ο αιώνα, προφανώς προς τιμή του αυτοκράτορα Αναστάσιου Β΄, αλλά δεν κράτησε επί μακρόν το όνομα. Η πόλη στη συνέχεια ονομάστηκε Μάκρη παίρνοντας το όνομα του νησιού στην είσοδο του λιμένα. Τούτο το όνομα μαρτυρείται για πρώτη φορά το 879.

Ωστόσο, επιγραφή του 7ου αι. που ανακαλύφθηκε στο Γιβραλτάρ φέρει το εθνώνυμο "Μακριώτες" ίσως υποδεικνύει πρωιμότερη ύπαρξη του ονόματος *Μάκρη*.

Τα ερείπιά της βρίσκονται στη σημερινή πόλη Φετίγιε.

## Εκκλησιαστική ιστορία

Ο Γάλλος ιστορικός και Θεολόγος Λε Κιέν () αναφέρει δύο επισκόπους της Τελμησσού, τον Ιλάριο (370) και τον Ζηνόδοτο, στη Σύνοδο της Χαλκηδόνας (451). Ο δεύτερος κατονομάζεται ως "Επίσκοπος της Μητροπόλεως της Τελμησσού και της Νήσου Μάκρης". Το *[[Notitiae Episcopatuum]]* αναφέρει την Τελμησσό ως επισκοπική έδρα έως τον 10ο αι. οπότε δεν αναφέρεται πλέον Μάκρη αλλά ως επισκοπή της Μάκρης και του Λυβυσίου ή Λεβισσίου περιοχής περίπου 5 χλμ. ΝΔ της Μάκρης, η οποία στις αρχές του 20ού αι. είχε 3000 κατοίκους ελληνικής καταγωγής.

Η συγκεκριμένη επισκοπική έδρα, περιλαμβάνεται ως Τελμησσός, στον κατάλογο των επισκοπικών εδρών της καθολικής εκκλησίας. Όσον αφορά την ανατολική ορθόδοξο εκκλησία η Τελμησσός είναι επίσης επισκοπική έδρα του οικουμενικού πατριαρχείου Κωνσταντινουπόλεως.

## Δείτε επίσης
* Αρίστανδρος, μάντης του Μεγάλου Αλεξάνδρου

## Σημειώσεις παραπομπές


## Πηγές
* 
* Archaeological World
* Clive Foss, "The Lycian Coast in the Byzantine Age", *Dumbarton Oaks Papers* **48**:1-52 (1994). at JSTOR

Κατηγορία:Αρχαίες πόλεις της Λυκίας
Κατηγορία:Λυκία
BBC Sessions (άλμπουμ του Τζίμι Χέντριξ)

***BBC Sessions*** είναι ο τίτλος του διπλού, ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Ιούνιο του 1998 μέσω της δισκογραφικής εταιρείας "MCA Records". Οι ηχογραφήσεις που περιέχονται στο συγκεκριμένο άλμπουμ προέρχονται από εμφανίσεις των Experience στις εκπομπές "*Saturday Club*" και "*Top Gear*" του BBC καθ' όλη την διάρκεια του 1967 και στις 4 Ιανουαρίου 1969.

Το άλμπουμ ανέβηκε στο Top-50 και στις δύο πλευρές του Ατλαντικού και βραβεύθηκε ως χρυσό στις Ηνωμένες Πολιτείες και ασημένιο στην Μεγάλη Βρετανία.

Επανακυκλοφόρησε το 2010 από την "Experience Hendrix" και την "Legacy Recordings", με επιπλέον κομμάτι την εκτέλεση του "*Burning of the Midnight Lamp*" από τις 24 Αυγούστου 1967.

## Τραγούδια του δίσκου
### CD 1

### CD 2

## Θέσεις τσαρτ
***BBC Sessions*** *(άλμπουμ)*

***Επίσημη κυκλοφορία: [[2 Ιουνίου]] [[1998]]***

## Βραβεία
***BBC Sessions*** *(άλμπουμ)*
Ηνωμένες Πολιτείες (*RIAA Certification*): Χρυσός 
Ηνωμένο Βασίλειο (*BPI Certification*): Ασημένιος 

## Τα μέλη των Experience
Οι μουσικοί οι οποίοι ηχογράφησαν το "*BBC Sessions*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα

;Γκεστ συμμετοχές
* **[[Στίβι Γουόντερ]]** - τύμπανα στα "*Jammin*" και "*I Was Made to Love Her*"
* **Αλέξις Κόρνερ** - κιθάρα στο "*(I'm Your) Hoochie Coochie Man*"

## Παραπομπές


## Πηγές
* BBC Sessions - Jimi Hendrix | Songs, Reviews, Credits, Awards | AllMusic
* Jimi Hendrix - BBC Sessions (Vinyl, LP) at Discogs
* Robert Christgau: CG: Artist 652

Κατηγορία:Δισκογραφία του Jimi Hendrix
Κατηγορία:Άλμπουμ του 1998
Μπαμπούτος

Τα **όρη ή ορεινός όγκος Μπαμπούτος** είναι ομάδα ηφαιστείων στο Καμερούν, που βρίσκεται στο Δυτικό υψηλό οροπέδιο του Καμερούν, συγχωνεύονται στο βορρά με το Ηφαιστειακό πεδίο Οκού.

Εκτείνεται σε κατεύθυνση Βόρειοανατολικά-Νότιοδυτικά για πάνω από 50 χλμ., με τις υψηλότερες κορυφές σε άνοδο έως 2.679 μέτρα γύρω από το χείλος της καλντέρας με διάμετρο 10 χιλιομέτρων. Η λάβα που χρονολογείται δίνει ηλικίες από 23 έως 6 εκατομμύρια χρόνια πριν, με χαμηλότερή βασαλτική σειρά και μία ανώτερη σειρά από τραχίτες, τραχυφωνολίτες και Φωνόλιθους.

Το άνω μέρος του ορεινού όγκου άνω των 2.000 μέτρων έχει δροσερό και θολό κλίμα με 2.510 χιλιοστά βροχής ετησίως. Τα εδάφη είναι όξινα, με χαμηλή περιεκτικότητα σε φωσφορικά και σχετικά άγονο. Λόγω της πίεσης του πληθυσμού, η γεωργία πραγματοποιείται στις απότομες πλαγιές, με αποτέλεσμα τη διάβρωση και την περαιτέρω απώλεια της γονιμότητας
. τα βοοειδή βοσκούν στις ανώτερες πλαγιές όπου η καλλιέργεια είναι αντιοικονομική.

## Παραπομπές


Κατηγορία:Ηφαίστεια της Αφρικής
Κατηγορία:Βουνά του Καμερούν
Περατεία

Η **Περατεία** («τόπος πέρα από την θάλασσα», παράβαλε: Περαία) ήταν το υπερπόντιο έδαφος της Αυτοκρατορίας της Τραπεζούντας, που περιλαμβάνει τις πόλεις της Κριμαίας Χερσών, Κερτς και την ενδοχώρας τους. Το έδαφος πιθανώς εδιοικείτο κατά τη διάρκεια της Βυζαντινής κυριαρχίας από την Τραπεζούντα, πριν οι Κομνηνοί δημιουργήσουν μία ξεχωριστή αυτοκρατορία λίγες εβδομάδες πριν από την λεηλασία των σταυροφόρων στην Κωνσταντινούπολη το 1204.

Η κυριαρχία της Τραπεζούντας επί της Περατείας ήταν αδύναμη σχεδόν από την αρχή, αφού πιεζόταν από τους Γενουάτες και τους Τατάρους, από την εποχή του τέλους του Αλεξίου Α΄ το 1222. Το επόμενο έτος οι Σελτζούκοι Τούρκοι επέδραμαν στις ακτές της Περατείας και έκτισαν το φρούριο του Σουντάκ, ώστε να διοχετεύσουν το εμπόριο της Κριμαίας από την Τραπεζούντα στους Σελτζούκους της Σινώπης, πόλη την οποία κατείχαν. 

Μετά από αυτό, η περιοχή διοικήθηκε από την οικογένεια Γαβρά, που τα μέλη της ήταν μεγιστάνες της Τραπεζούντας. Αυτοί αργότερα δημιούργησαν το πριγκιπάτο της Θεοδωρούς.

## Εξωτερικοί σύνδεσμοι
*Brief history of Theodoro Principality (Mangup) ENG

Περατεια
Κατηγορία:Μεσαιωνική Κριμαία
Καλαμοϊχθύς Καλαμπάρικους

Ο **Καλαμοϊχθύς Καλαμπάρικους **(Λατινικά : *Erpetoichthys calabaricus*) ή **νερόφιδο**, είναι ένα είδος ψαριού του γλυκού νερού στην οικογένεια και στην τάξη των Πολυπτερίδων. Είναι το μόνο μέλος του γένους **Ερπετοϊχθύς**. Είναι εγγενές στην Δυτική και Κεντρική Αφρική, με το φυσικό του περιβάλλον να εκτείνεται από τον ποταμό Ογκούν της Νιγηρίας, στον ποταμό Τσιλοάνγκο στην Δημοκρατία του Κονγκό.

Το νερόφιδο έχει μέγιστο συνολικό μήκος 37 εκατοστά. Ζει σε αργή κίνηση ή μόνιμη, σε υφάλμυρα και γλυκά, ζεστά νερά (22-28°C ή 72-82°F). Μπορεί να αναπνέουν στον ατμοσφαιρικό αέρα (που σημαίνει ότι είναι σε θέση να επιβιώσουν σε νερό με χαμηλό διαλυμένο οξυγόνο περιεχόμενο) χρησιμοποιώντας ένα ζεύγος πνευμόνων. Αυτό το όργανο σημαίνει ότι μπορεί να επιβιώσει για ένα ενδιάμεσο χρονικό διάστημα έξω από το νερό μέχρι μιας ώρας. Τα νερόφιδα είναι νυκτόβια, και τρέφεται με σκουλήκια αννελιδών, καρκινοειδή και έντομα. Είναι αρκετά συχνά σε ενυδρεία. Το όνομα του γένους προέρχεται από τις ελληνικές λέξεις καλάμι, ερπετό και ιχθύς. Το γένος είναι επίσης γνωστό ως *Καλαμοϊχθύς.*

## Στο ενυδρείο
Έχουν την δυνατότητα να πηδήξουν έξω από τα ενυδρεία, διαθέτοντας πνεύμονες μαζί με τα βράγχια τους. Τα νερόφιδα μερικές φορές εμφανίζονται κατά τη διάρκεια της ημέρας, καταναλώνοντας τα σκουλήκια για μεγαλύτερα ψάρια. Κάποια νερόφιδα έχουν επίσης την τάση να παραμείνουν κοντά στην επιφάνεια του νερού, για ασφάλεια από τα άλλα ψάρια.

## Παραπομπές
* "Erpetoichthys calabaricus". Integrated Taxonomic Information System. Retrieved 27 December 2004.
* "Erpetoichthys". Integrated Taxonomic Information System. Retrieved 4 May 2005.
# στο:***a*** ***b*** ***c*** ***d*** Froese, Rainer and Pauly, Daniel, eds. (2014). "*Erpetoichthys calabaricus*" in FishBase. March 2014 version.
#thumb|Ένα κίτρινο-πράσινο Καλαμοϊχθύς Καλαμπάρικους μεταξύ δυο γκρι Πολύπτερων της ΣενεγάληςL. Fishelson, Zoology, renewed and corrected ed. 1984, Hakibutz Hameuchad Pub. House, Israel 1984. Vol II, p.126 (Hebrew)
Προεδρικές εκλογές στο Μπενίν (2011)

**Προεδρικές εκλογές** διεξήχθησαν στο Μπενίν το 2011. Πρόεδρος εξελέγη από τον πρώτο γύρο με ποσοστό 53,1% των ψήφων ο Γιαγί Μπονί έναντι 35,6% για τον Αντριέν Ουνγκμπετζί. Η νίκη του Μπονί , παρά τις αντιδράσεις του Ουνγκμπετζί και την άρνηση του αντιπάλου του να δεχτεί το αποτέλεσμα, επικυρώθηκε από το Συνταγματικό Δικαστήριο στις 21 Μαρτίου 2011.

**Πρόεδρος, 13 Μαρτίου 2011**
|-
!style="background-color:#E9E9E9" align=left valign=top|Υποψήφιοι – Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|align=left valign=top|Γιαγί Μπονί
|valign="top"|1.333.153
|valign="top"|53,18
|-
|align=left valign=top|Αντριέν Ουνγκμπετζί – Δημοκρατικό Κόμμα Ανανέωσης
|valign="top"|893.976
|valign="top"|35,66
|-
|align=left valign=top|Αμπντουλάγιε Μπιο-Τσανέ
|valign="top"|157.642
|valign="top"|6,29
|-
|align=left valign=top|Σαλιφού Ισά – Ένωση για Ανακούφιση
|valign="top"|24.774
|valign="top"|0,99
|-
|align=left valign=top|Κριστιάν Ενόκ Λανιντέ
|valign="top"|16.304
|valign="top"|0,65
|-
|align=left valign=top|Φρανσουά Ζανβιέ Γιαχουεντεχού
|valign="top"|12.257
|valign="top"|0,49
|-
|align=left valign=top|Ζαν-Ιβ Σινζογκάν
|valign="top"|11.908
|valign="top"|0,48
|-
|align=left valign=top|Ακουαβί Μαρί-Ελίζ Κριστιάνα Γκμπέντο
|valign="top"|10.285
|valign="top"|0,41
|-
|align=left valign=top|Αντουάν Νταγιορί – Δύναμη Ελπίδα
|valign="top"|10.056
|valign="top"|0,40
|-
|align=left valign=top|Βικτόρ Προυντάν Τοπανού
|valign="top"|9.793
|valign="top"|0,39
|-
|align=left valign=top|Σιρ Κουαγκού Εμπό (Kouagou M'po)
|valign="top"|7.752
|valign="top"|0,31
|-
|align=left valign=top|Κεσιλέ Τσαλά Σαρέ
|valign="top"|7.749
|valign="top"|0,31
|-
|align=left valign=top|Σαλομόν Ζοζέφ Αχισού Μπιοκού
|valign="top"|6.699
|valign="top"|0,27
|-
|align=left valign=top|Ζοακίμ Νταχισιχό
|valign="top"|4.724
|valign="top"|0,19
|-
|style="background-color:#E9E9E9"|Σύνολο (συμμετοχή %)
|width="75" align="right" style="background-color:#E9E9E9"|2.507.072
|width="30" align="right" style="background-color:#E9E9E9"|100,00
|-
|colspan=5|Πηγή: boniyayi.bj
|}

## Παραπομπές


Κατηγορία:Εκλογές στο Μπενίν
Μπενιν
Βουλευτικές εκλογές στο Μπενίν 2011

Βουλευτικές **εκλογές** στο **[[Μπενίν]]** διεξήχθησαν στις 30 Απριλίου του 2011, με χαμηλή προσέλευση στις κάλπες.
Αρχικά είχαν προγραμματιστεί για τις 17 Απριλίου 2011, όμως καθυστέρησε η διεξαγωγή τους. Στις εκλογές ο κυβερνητικός συνασπισμός που πρόσκειται στον πρόεδρο Γιαγί Μπονί παρουσίασε κέρδη κατά 6 έδρες. Η νίκη αυτή ήρθε έναν μήνα μετά τη διεξαγωγή των προεδρικών εκλογών, που είχαν ως αποτέλεσμα την επανεκλογή του Μπονί. Ο αρχηγός της αντιπολίτευσης, Αντριέν Ουνμπετζί αμφισβήτησε τα αποτελέσματα.

## Εκστρατεία
Στις εκλογές πήραν μέρος συνολικά 20 κόμματα και 1.600 υποψήφιοι. Το μεγαλύτερο μέρος της αντιπολίτευσης ήταν ένας συνασπισμός κομμάτων με την ονομασία η Ένωση Φτιάχνει το Έθνος, της οποίας ο αρχηγός ήταν υποψήφιος στις προεδρικές εκλογές του 2006 με τη σημαία του Κόμματος Δημοκρατικής Ανανέωσης.

## Αποτελέσματα
**Εθνοσυνέλευση του Μπενίν, 30 Απριλίου 2011 **
|-
!style="background-color:#E9E9E9" align=left valign=top width=500|Κόμματα και συμμαχίες
!style="background-color:#E9E9E9" align=right|Έδρες
|-
|align=left valign=top|Δυνάμεις Cauri για το Μπενίν που ξεπροβάλλει (*Forces Cauris pour un Bénin Emergent*)
|valign="top"|41
|-
|align=left valign=top| Ενώστε το Έθνος (*Union fait la Nation*)
|valign="top"|30
|-
|align=left valign=top| Συμμαχία Amana  (*Alliance Amana*)
|valign="top"|2
|-
|align=left valign=top| Συμμαχία G13 Μπαομπάμπ (*Alliance G13 Baobab*)
|valign="top"|2
|-
|align=left valign=top| Συμμαχία Cauris 2 (*Alliance Cauris 2*)
|valign="top"|2
|-
|align=left valign=top|Δύναμη Ελπίδας–Ένωση για την Ανακούφιση  (*Force Espoir–Union pour la Relève*)
|valign="top"|2
|-
|align=left valign=top| Δύναμη στην Συμμαχία Ενότητας (*Alliance Force dans l’Unité*)
|valign="top"|2
|-
|align=left valign=top| Ένωση για το Μπενίν (*Union pour le Bénin*)
|valign="top"|2
|-
|style="background-color:#E9E9E9"|Σύνολο (συμμετοχή %)
|width="30" align="right" style="background-color:#E9E9E9"|**83**
|-
|colspan=4 align=left|Πηγή: Συνταγματικό Δικαστήριο
|}

## Παραπομπές


Κατηγορία:Εκλογές στο Μπενίν
Μπενιν
Γάτα της Αβησσυνίας

Η **Γάτα της Αβησσυνίας** /æbɨˈsɪniən/ εισήχθη στην Αγγλία, όταν ο αγγλικός στρατός πολεμούσε στην Αιθιοπία. Μια γάτα αυτής της φυλής έφτασε στην Αγγλία μετά τη λήξη του πολέμου, καθώς σε ένα βιβλίο του 1874 απεικονίζεται σε μια έγχρωμη λιθογραφία μια γάτα με σκιασμένο τρίχωμα χωρίς εμφανείς ραβδώσεις στις πατούσες, το πρόσωπο και το λαιμό.

Το όνομά της το πήρε από τη χώρα (τώρα γνωστή ως Αιθιοπία), από όπου για πρώτη φορά πιστεύεται ότι προήλθε. Πιο πρόσφατη έρευνα τοποθετεί πλέον τις ρίζες της κάπου κοντά στην αιγυπτιακή ακτή. Η αβυσσινιακη έκτοτε έχει γίνει μια από της πιο δημοφιλείς φυλές των κοντοτριχων γατών στις ΗΠΑ.

## Παραπομπές


Κατηγορία:Φυλές γατών
Ιμπολόουα

μικρογραφία|Γερμανοί στρατιώτες στη Ιμπολόουα την εποχή της αποικιοκρατίας
Η **Ιμπολόουα** (*Ebolowa*) είναι πόλη του Καμερούν πρωτεύουσα της Νότιας περιφέρειας. Πρώην αποικιακή πόλη και σημαντικό γεωργικό κέντρο κτισμένη σε υψόμετρο 636 μέτρα στη καρδιά του τροπικού δάσους. Απέχει 168 χλμ από τη Γιαουντέ, με την οποία συνδέεται με αυτοκινητόδρομο.

Σύμφωνα με την απογραφή του 2008 έχει 116.851 κατοίκους. Στην ευρύτερη περιοχή καλλιεργείται κακάο όπου είναι και η κυριότερη ασχολία των κατοίκων. 

Η περιοχή όταν κατακτήθηκε από τους Γερμανούς τον 19ο αιώνα κατοικούνταν από τη φυλή Μπουλού.

## Παραπομπές



Κατηγορία:Πόλεις του Καμερούν
RTL Kettő

Το **RTL II** είναι ένα ουγγρικό ιδιωτικό τηλεοπτικό κανάλι, ιδιοκτησίας του Ομίλου RTL. Συναγωνίζεται το Super TV2 και το Viasat3. Το κανάλι ξεκίνησε στις 2 Οκτωβρίου 2012.

## Αρχές
Τον Σεπτέμβριο του 2011, το RTL Klub ανακοίνωσε πως θα ξεκινούσε ένα νέο κανάλι του Ομίλου RTL. Τον Απρίλιο του 2012, ανακοινώθηκε ότι το RTL θα ξεκινήσει το RTL II τον Σεπτέμβριο ή τον Οκτώβριο με τις μεταφερόμενες από το RTL Klub σειρές I Love Γκιόνι (ριάλιτι σόου), Ποιος θέλει να γίνει εκατομμυριούχος; (ουγγρική έκδοση) και Heti Hetes (προβάλλεται τα βράδια της Κυριακής).

Τον Ιούλιο του 2012, κάτι που άρχισε να προωθεί το RTL Klub με αυτά τα λόγια: Η ζωή είναι ωραία, ο ουρανός είναι μπλε, το γρασίδι είναι πράσινο, αλλά δεν αναφέρθηκε ότι αυτές οι διαφημίσεις διαφήμιζαν κάτι. Τον Σεπτέμβριο του 2012, διαπιστώθηκε, ότι αυτές οι διαφημίσεις διαφημίζαν το RTL II, το νέο ιδιωτικό τηλεοπτικό κανάλι που θα ξεκινήσει την 1 Οκτωβρίου 2012 και θα αντικαταστήσει την Reflektor τηλεόραση.

Κατά την έναρξη του προγράμματος του καναλιού στο prime time πρόγραμμα του RTL2 περιελάμβανε τις σειρές: *[[Modern Family]], White Collar, Terra Nova, The Forgotten, Chase*, τις μετακινούμενες σειρές από το RTL Klub: *[[Ποιος Θέλει Να Γίνει Εκατομμυριούχος|Ποιος θέλει να γίνει εκατομμυριούχος]]* και *Heti HETES* και ένα νέο μαγκαζίνο, το *Forró nyomon*.

## Προγράμματα που μεταδίδονται από το RTL II
### Σειρές
#### Οι εκπομπές που παίζονται σήμερα
*Barátok közt
*Burn Notice
*Κυνηγητό
*CSI: Miami
*Ντάλας
*Εζέλ
*Πατρίδα
*Legend of the Seeker
*Pretty Little Liars
*Remington Steele
*Big Bang Theory
*The Forgotten
*The Mentalist
*Without a Trace

### Επαναλαμβανόμενες
*Modern Family (παίζονται οι σεζόν 1 και 2)
*White Collar (παίζονται οι σεζόν 1 και 2)
*Friends (επανάληψη της σεζόν 1 και παίζεται η σεζόν 2)
*Κουκλόσπιτο (παίζεται η σεζόν 1)

#### Σειρές που σταμάτησαν την προβολή τους
*Terra Nova (έληξε)
*Προνομιακό (έληξε)

## Μελλοντικές προβολές
*El Rostro de la Venganza
*Lo Que La Vida Me Robo

### Εκπομπές Τύπου
*Corazón Apasionado
*Mi Corazón Insiste en Λόλα Ηφαίστειο
*Elveda Derken
*Ναταλία ντελ Μαρ
*El Talisman
*Corazón Valiente
*La Patrona
*Τρικυμία

## Τοπικά προγράμματα
*Szombat Εστί Laz ( ουγγρική έκδοση του Dancing with the Stars)
*Forró nyomon (εβδομαδιαίο ειδησεογραφικό περιοδικό που επικεντρώνεται στην εγκληματικότητα και στην προστασία του πελάτη)
*Legyen on milliomos! (ουγγρική έκδοση του Ποιός θέλει να γίνει Εκαττομυριούχος)
*Heti Hetes (εβδομαδιαίο τοκ-σόου για τις τρέχουσες υποθέσεις)
*Vacsoracsata
*Segítség, bajban vagyok! (Βοήθεια, είμαι σε μπελάδες!)
*Gazdálkodj okosan!
*Péntektől péntekig (Παρασκευή σε Παρασκευή) - εβδομαδιαίο ταμπλόιντ περιοδικό

## Δείτε επίσης
*Όμιλος RTL
*RTL Klub
*Cool TV

## Επίσημη ιστοσελίδα
* 

Κατηγορία:Όμιλος RTL
Κατηγορία:Ουγγρικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2012
Πέρης Ιερεμιάδης

Ο **Πέρης Ιερεμιάδης** (γεννήθηκε στην Αθήνα στις 15 Ιουνίου 1939 και πέθανε στην Αθήνα στις 12 Μαΐου 2007) ήταν Έλληνας ζωγράφος. 

## Εκθέσεις
* 2007 Ζευγάρια, Art Gallery-Café, Βούλα, Αθήνα
* 2006 Άγιος Γεώργιος και άλλες ζωγραφιές, Astra Gallery, Αθήνα
* 2004 Σχέδια και σκίτσα, Astra Gallery, Αθήνα

* 2003 Σχέδια και σκίτσα με θέμα τα Λουλούδια, Γλυφάδα
* 1998 Ζωγραφική και σχέδια, Το Σπίτι της Κύπρου, Αθήνα
* 1995 Βάρκες, Γαλλικό Ινστιτούτο, Πειραιάς
* 1993 Astra Gallery, Αθήνα
* 1991 Ioni Gallery, Κηφισιά, Αθήνα
* 1989 Ioni Gallery, Κηφισιά, Αθήνα
* 1979 Γκαλερί Νέες Μορφές, Αθήνα
* 1978 Σχέδια, Γκαλερί Νέες Μορφές, Αθήνα

## Βιβλιογραφία

### Βιβλιογραφία για τον καλλιτέχνη και το έργο του

*  Λάμπρος Καμπερίδης , *Ο ιππεύς Ο ίππος Ο δράκων : Οι Αη-Γεώργηδες του Πέρη Ιερεμιάδη*, Αθήνα (Athènes), Δόμος (Domos), 2010, issn=960-7360-08-07 

### Διάφορες εκδόσεις ως πρωταρχικό Συνεργασία εικονογράφος
*  Kostas G. Karyotakis ,*ΟΙ ΜΕΤΑΦΡΑΣΕΙΣ ΤΟΥ Γ.ΚΑΡΥΩΤΑΚΗ*, Το ΡοΔαΚιο (Rodakio), Αθήνα, 1994, issn=960-7360-08-07
* *Ερουρέμ – τεύχος 1*, Ίνδικτος, Αθήνα, 1995 
*  Ίνδικτος - τεύχος 21, "ΓΙΑ ΤΗΝ ΕΤΕΡΟΤΗΤΑ", Ίνδικτος, Αθήνα, 2006 issn=1106-9279

### Συνεργασία ως εικονογραφικό υπεύθυνο
 
* *ΝΕΟΣ ΣΥΝΑΞΑΡΙΣΤΗΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣ (ΔΕΥΤΕΡΟΣ ΤΟΜΟΣ)*, ΟΚΤΩΒΡΙΟΣ, ΙΕΡΟΜΟΝΑΧΟΣ ΜΑΚΑΡΙΟΣ ΣΙΜΩΝΟΠΕΤΡΙΤΗΣ, Ίνδικτος, Αθήνα 2005 issn=9789605181642
* *ΝΕΟΣ ΣΥΝΑΞΑΡΙΣΤΗΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣ (ΤΡΙΤΟΣ ΤΟΜΟΣ), ΝΟΕΜΒΡΙΟΣ, ΙΕΡΟΜΟΝΑΧΟΣ ΜΑΚΑΡΙΟΣ ΣΙΜΩΝΟΠΕΤΡΙΤΗΣ*, Ίνδικτος, Αθήνα, 2005, issn=9789605181796
* *ΝΕΟΣ ΣΥΝΑΞΑΡΙΣΤΗΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣ (ΤΕΤΑΡΤΟΣ ΤΟΜΟΣ), ΔΕΚΕΜΒΡΙΟΣ, ΙΕΡΟΜΟΝΑΧΟΣ ΜΑΚΑΡΙΟΣ ΣΙΜΩΝΟΠΕΤΡΙΤΗΣ*,Ίνδικτος, Αθήνα, 2005, issn=9789605181970
* *ΝΕΟΣ ΣΥΝΑΞΑΡΙΣΤΗΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣ (ΕΚΤΟΣ ΤΟΜΟΣ), ΦΕΒΡΟΥΑΡΙΟΣ, ΙΕΡΟΜΟΝΑΧΟΣ ΜΑΚΑΡΙΟΣ ΣΙΜΩΝΟΠΕΤΡΙΤΗΣ*, Ίνδικτος, Αθήνα, 2005, issn=9789605182359
* *ΝΕΟΣ ΣΥΝΑΞΑΡΙΣΤΗΣ ΤΗΣ ΟΡΘΟΔΟΞΟΥ ΕΚΚΛΗΣΙΑΣ (ΔΩΔΕΚΑΤΟΣ ΤΟΜΟΣ), ΑΥΓΟΥΣΤΟΣ, ΙΕΡΟΜΟΝΑΧΟΣ ΜΑΚΑΡΙΟΣ ΣΙΜΩΝΟΠΕΤΡΙΤΗΣ*, Ίνδικτος, Αθήνα, 2005, issn=9789605183462
* *ΔΗΜΗΤΡΗΣ ΠΙΚΙΩΝΗΣ:ΠΑΙΔΙΚΟΣ ΚΗΠΟΣ ΤΗΣ ΦΙΛΟΘΕΗΣ*, Αγνή Πικιώνη, Ίνδικτος, Αθήνα,2002, issn=960-518-121-5
* *ΔΗΜΗΤΡΗΣ ΠΙΚΙΩΝΗΣ:ΕΡΓΑ ΑΚΡΟΠΟΛΕΩΣ*, Αγνή Πικιώνη,Giorgos Magropoglos, Ίνδικτος, Αθήνα, 2001, issn=960-518-065-0

## Εξωτερικοί σύνδεσμοι
* https://web.archive.org/web/20150211201405/http://www.peris-ieremiadis.com/site/el 

## Παραπομπές και σημειώσεις


Κατηγορία:Έλληνες ζωγράφοι του 20ού αιώνα
Μοναστήρι Σίμονοφ

Το **Μοναστήρι Σίμονοφ** () στη Μόσχα ιδρύθηκε το 1370 από τον μοναχό Φεοντόρ, ανιψιό και μαθητή του Αγίου Σέργιου του Ράντονεζ.

Η περιοχή στην οποία βρίσκεται το μοναστήρι ανήκε προηγουμένως στον Σιμεόν Χοβρίν, έναν βογιάρο ελληνικής καταγωγής και πρόγονο της μεγάλης οικογένειας των Γκολοβίν. Μόνασε στη μονή αυτή υπό την ονομασία Σίμων (εξ ου και το όνομα), ενώ αριθμός απογόνων του έχουν ταφεί στο μοναστήρι. Το 1379, το μοναστήρι μεταφέρθηκε μισό μίλι ανατολικά. Η αρχική του θέση, όπου είχαν ταφεί τα σώματα των νεκρών πολεμιστών στη Μάχη του Κουλίκοβο, εξακολουθεί να τιμάται μέσω της παλιάς εκκλησίας του μοναστηριού.

Στη διάρκεια του 15ου αιώνα, το μοναστήρι ήταν το πλουσιότερο στη Ρωσία. Μεταξύ των γνωστών μοναχών που έζησαν και εργάστηκαν εκεί ήταν ο Βασιάν Πετρικέγιεφ και ο Μάξιμος ο Γραικός. Ένας καθεδρικός χτισμένος από άσπρο λίθο ανεγέρθηκε το 1405, ο οποίος αργότερα επεκτάθηκε κατόπιν εντολής του Ιβάν του Τρομερού. Καθώς το μοναστήρι υπερασπιζόταν την πρόσβαση στη Μόσχα από τα νότια, η άμυνά του ενισχύθηκε σημαντικά στη διάρκεια της δεκαετίας του 1640. Η τελευταία προσθήκη στο σύμπλεγμα ήταν ένα μεγάλο πολυόροφο καμπαναριό, το οποίο και αποτελούσε απομίμηση του Καμπαναριού του Ιβάν του Τρομερού στο Κρεμλίνο της Μόσχας.

Το μοναστήρι καταργήθηκε από τους Μπολσεβίκους το 1923, ενώ λίγο αργότερα τα περισσότερα των κτιρίων του κατεδαφίστηκαν για να ελευθερώσουν χώρο για την ανέγερση αυτοκινητοβιομηχανίας. Τα εναπομείναντα τμήματα του μοναστηριού χρονολογούνται στον 17ο αιώνα και περιλαμβάνουν τρεις πύργους των οποίων η εμφάνιση θυμίζει πυροβολεία, καθώς και βοηθητικά κτίρια χτισμένα σε Μπαρόκ Ναρίσκιν αρχιτεκτονικό ρυθμό. Πρόσφατα, η κυβέρνηση της Μόσχας γνωστοποίησε σχέδια για την πλήρη ανακατασκευή του περίφημου μοναστηριού.

Σύμφωνα με αριθμό πηγών, τμήμα των κτιρίων του παλαιού μοναστηριού άλλαξαν ιδιοκτησιακά χέρια το 1990 από το Υπουργείο Πολιτισμού της ΕΣΣΔ στη Ρωσική Ορθόδοξη Εκκλησία και την Ορθόδοξη κοινότητα κωφών, η οποία ξεκίνησε τις εργασίες ανακαίνισης και ανακατασκευής των κτιριακών εγκαταστάσεων. Η πρώτη Θεία Λειτουργία στο μοναστήρι μετά την ανακαίνισή του τελέστηκε το 1992.

## Παραπομπές


Σιμονοφ
Λάμπτον

Το **Λάμπτον** είναι μια μικρή περιοχή η οποία βρίσκεται κοντά στον Μεγάλο Δυτικό Αυτοκινητόδρομο στο Χάουνσλοου, μεταξύ του Χάουνσλοου και του Χίστον. Η ονομασία του προέρχεται από παλαιά αγγλική λέξη η οποία σήμαινε 'αγρόκτημα εκτροφής αμνοεριφίων'.

Η περιοχή του Λάμπτον αποτελούσε ιδιοκτησία των Μπούλστροουντς (λόρδων του αρχοντικού του Χάουνσλοου) από τον 18ο αιώνα κι έπειτα. Τα σχέδιά τους για την ανέγερση μεγάλων χώρων στέγασης κατά μήκος του *Lampton Road* το 1881 απέτυχαν, κι ως εκ τούτου η περιοχή παρέμεινε μια μικρή, κατά κύριο λόγο αγροτική κωμόπολη έως τα τέλη του 19ου αιώνα. Η περιοχή οικοδομήθηκε σε μεγάλο βαθμό ως αποτέλεσμα της επέκτασης αυτού που είναι σήμερα γνωστό ως *[[Piccadilly Line]]* μέχρι το Χάουνσλοου.

Η περιοχή έχει δώσει το όνομά της στην Σχολή Λάμπτον και στο Πάρκο Λάμπτον.

## Παραπομπές


Κατηγορία:Γεωγραφία του Λονδίνου
Κάλγκρουντ

Το **Κάλγκρουντ** είναι περιοχή στο βόρειο Σπέσαρτ στην Κάτω Φρανκονία της Βαυαρίας στη Γερμανία, κατά μήκος της κοιλάδας του Καλ. 
Αντιστοιχεί περίπου στην παλιά περιφέρεια του Άλτζεναου, η οποία συγχωνεύτηκε με την περιφέρεια του Ασάφενμπουργκ το 1972.

## Εξωτερικοί σύνδεσμοι
*Περιοχή Κάλγκρουντ
*Κάλταλ
*Ιστορία και Γενεαλογία του Κάλγκρουντ 


Κατηγορία:Κοιλάδες της Βαυαρίας
Όρος Βάλβα

Το Όρος **Βάλβα** είναι βουνό της Αλγερίας. Με το ίδιο όνομα, Βάλβα, είναι γνωστός και ποταμός της Αλγερίας.

Το Βάλβα αναφέρεται κατά την αρχαιότητα από τον γεωγράφο Κλαύδιο Πτολεμαίο με την ονομασία *"Οὐάλουα"* και βρισκόταν στην Ρωμαϊκή επαρχία της Μαυριτανίας Καισαρηνσίας.

## Παραπομπές


Κατηγορία:Βουνά της Αλγερίας